Αντιτορπιλικό κλάσης Sauro

Τα τέσσερα αντιτορπιλικά της κλάσης Sauro ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1920. Σχεδιάστηκαν για χρήση στις ιταλικές αποικίες και είχαν την βάση τους στην Ιταλική Ερυθραία. Και τα τέσσερα έλαβαν μέρος σε επιχειρήσεις έπειτα από την είσοδο της Ιταλίας στον Β΄ Παγκόσμιο Πόλεμο, στο πλαίσιο της Εκστρατείας της Ανατολικής Αφρικής. Όλα τους χάθηκαν στην Ερυθρά Θάλασσα στα 1940-41.

Περιγραφή
Τα πλοία της κλάσης Sauro ήταν επιμηκυμένες και βελτιωμένες εκδοχές των προηγούμενων σκαφών της κλάσης Sella. Είχαν ολικό μήκος 90,16 m, πλάτος 9,2 m και μέσο βύθισμα 2,9 m. Το εκτόπισμά τους ήταν 1058 t (1041 LT) με κανονικό (standard) φορτίο και έφθανε τους 1600 t (1570 LT) με πλήρες. Το πλήρωμά τους αποτελούνταν από 8-10 αξιωματικούς και 146 υπαξιωματικούς και ναύτες. Το προωστικό σύστημα παρείχε έως και 36000 shp, με τη μέγιστη ταχύτητα πλεύσης να ανέρχεται σε 31 kn σε πραγματικές, επιχειρησιακές συνθήκες,Roberts, p. 298 παρόλο που το Francesco Nullo έφθασε τους 37 kn κατά τη διάρκεια των θαλάσσιων δοκιμών ενώ όμως έφερε περιορισμένο φορτίο.McMurtrie, p. 281 Η ακτίνα δράσης των πλοίων της κλάσης αυτής έφθανε τα 2600 ναυτικά μίλια με ταχύτητα πλεύσης 14 kn.Whitley, p. 160

Ο κύριος οπλισμός αποτελούνταν από τέσσερα πυροβόλα των 120 mm που ήταν εγκατεστημένα σε ζεύγη σε δύο πύργους, έναν μπροστά κι έναν πίσω από την υπερκατασκευή.Fraccaroli, p. 47 Υπήρχαν επίσης δύο αντιαεροπορικά πυροβόλα των 40 mm και δύο πολυβόλα των 13,2 mm. Τον οπλισμό συμπλήρωναν δύο τρίδυμοι τορπιλοσωλήνες των 533 mm, ενώ μπορούσαν επίσης να μεταφερθούν 52 νάρκες.

Πλοία
 Όνομα Ναυπηγείο Ολοκλήρωση Κατάληξη Cesare Battisti Odero-Terni-Orlando (Ο.Τ.Ο) στο Σέστρι Πονέντε (Sestri Ponente) στη Γένοβα 13 Απριλίου 1927 Αυτοβυθίστηκε στις 3 Απριλίου 1941. Daniele Manin Cantieri navali del Quarnaro, Φιούμε 1η Μαρτίου 1927 Βυθίστηκε από συμμαχικά αεροσκάφη στις 3 Απριλίου 1941. Francesco Nullo Cantieri navali del Quarnaro, Φιούμε 15 Απριλίου 1927 Προσάραξε στη νήσο Χαρμίλ έπειτα από ανταλλαγή πυρών με το βρετανικό αντιτορπιλικό Kimberley την 21η Οκτωβρίου 1940. Την επομένη καταστράφηκε από βομβαρδιστικά της RAF.  Nazario Sauro Odero-Terni-Orlando (Ο.Τ.Ο) στο Σέστρι Πονέντε (Sestri Ponente) στη Γένοβα 23 Σεπτεμβρίου 1926 Βυθίστηκε από συμμαχικά αεροσκάφη στις 3 Απριλίου 1941.

Επιχειρησιακή ιστορία
Τα τέσσερα αντιτορπιλικά της κλάσεις προορίζονταν για χρήση στις αποικίες και από το 1935 βάση τους ήταν η Μασάουα στην Ιταλική Ερυθραία.Cacciatorpediniere Sauro  Έπειτα από την είσοδο της χώρας στον παγκόσμιο πόλεμο, η Ιταλική Ανατολική Αφρική αποκόπηκε από τη μητροπολιτική Ιταλία.Etnasi, Fernando (2007). Otto milioni di baionette: in guerra con le suole di cartone. EdUP, p. 72.  

Επίθεση στη νηοπομπή BN 7
Η μοναδική σημαντική επιχείρηση στην οποία ενεπλάκησαν πλοία της κλάσης ήταν η επίθεση στη συμμαχική νηοπομπή BN 7 τις πρώτες πρωινές ώρες της 21ης Οκτωβρίου 1940. Τα Nullo καιSauro καθώς και τα αντιτορπιλικά Leone και Pantera προσπάθησαν να πλήξουν τα πλοία της νηοπομπής αυτής καθώς και τα πολεμικά που την συνόδευαν, προκαλώντας ήσσονος σημασίας ζημιές σε ένα από αυτά. Τα ιταλικά αντιτορπιλικά εξαπέλυσαν τουλάχιστον δύο τορπίλες ενάντια στο αυστραλιανό HMAS Yarra, που κατάφερε όμως επιτυχώς να ελιχθεί και να τις αποφύγει.O'Hara, p. 103 Εν τέλει την επίθεση στη νηοπομπή απέκρουσε το καταδρομικό Leander, που ανάγκασε με τα πυρά του τα ιταλικά πλοία να τραπούν σε υποχώρηση. Όλα κατάφεραν να απεμπλακούν πλην του Nauro το οποίο και κατεδίωξε το βρετανικό αντιτορπιλικό HMS Kimberley εξαναγκάζοντάς το να προσαράξει στη νήσο Χαρμίλ, όπου και καταστράφηκε την επομένη από βομβαρδιστικά Blenheim της RAF. Το ίδιο το Kimberley δέχτηκε πλήγματα από ιταλικές παράκτιες πυροβολαρχίες και ρυμουλκήθηκε στο Άντεν από το HMS Leander.

Το τέλος των πλοίων της κλάσης Sauro
Τα τρία εναπομείναντα πλοία της κλάσης παρέμειναν στο λιμάνι της Μασάουα μέχρι τα καταληκτικά στάδια των επιχειρήσεων στην Ανατολική Αφρική. Στις 2 Απριλίου 1941 ο Διοικητής τους διέταξε να αποπλεύσουν για να επιτεθούν, με μηδαμινές πιθανότητες επιτυχίας, στο Πορτ-Σουδάν. Σύντομα τα εντόπισαν βρετανικά αναγνωριστικά και στη συνέχεια τα έπληξαν αεροσκάφη Swordfish. Το Battisti κατάφερε να φθάσει στις ακτές της Αραβικής Χερσονήσου, όπου και το βύθισε το πλήρωμά του. Τα άλλα δύο πλοία συνέχισαν να βάλλουν με τα αντιαεροπορικά τους όπλα μέχρι να βυθιστούν από τα βρετανικά αεροσκάφη.Jackson, Ashley (2006). The British Empire and the Second World War. Continuum International Publishing Group, p. 283. 

Παραπομπές

Βιβλιογραφία





Εξωτερικοί σύνδεσμοι



Sauro